Leopoldus Amery
Leopoldus Amery, communiter Leo Amery vel L. S. Amery, nomine pleno Leopold Charles Moritz (postea Maurice) Stennett Amery (natus ad Gorakhpur Indiae die 22 Novembris 1873; mortuus die 16 Septembris 1955) fuit diurnarius et politicorum peritus Britannicus, qui praecipue de Imperio Britannico egit. Leo Amery alumnus fuit Scholae Harrovianae et Collegii de Balliolo Universitatis Oxoniensis, ubi socius Collegii Omnium Animarum electus est. Ab anno 1911 usque ad annum 1945, sodalis factionis Liberalis Unionistae moxque Conservativae, fuit legatus apud Parlamentum Britannicum pro circulo Birminghamiae Meridionalis. Persona Leopoldi Amery una cum filiis Iohanne et Iuliano videtur in fabula scaenica An English Tragedy a Ronaldo Harwood anno 2008 docta.